CELEX: 32013D0385
Language: lv
Date: 2013-07-15 00:00:00
Title: 2013/385/ES: Padomes Lēmums ( 2013. gada 15. jūlijs ), ar ko pagarina to atbilstīgo pasākumu piemērošanas laikposmu, kuri paredzēti Lēmumā 2011/492/ES par Gvineju-Bisavu, un ar ko groza minēto lēmumu

17.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 194/6
            
         PADOMES LĒMUMS
   (2013. gada 15. jūlijs),
   ar ko pagarina to atbilstīgo pasākumu piemērošanas laikposmu, kuri paredzēti Lēmumā 2011/492/ES par Gvineju-Bisavu, un ar ko groza minēto lēmumu
   (2013/385/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (1) (“ĀKK un ES partnerattiecību nolīgums”) un pēdējoreiz grozīts Vagadugu Burkinafaso 2010. gada 22. jūnijā (2), un jo īpaši tā 96. pantu,
   ņemot vērā Iekšējo nolīgumu, kas panākts starp Padomē sanākušo dalībvalstu valdību pārstāvjiem, par pasākumiem, kas jāveic, un procedūrām, kas jāievēro, īstenojot ĀKK un ES Partnerattiecību nolīgumu (3), un jo īpaši tā 3. pantu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Ar Padomes Lēmumu 2011/492/ES (4) tika noslēgtas apspriedes ar Gvinejas-Bisavas Republiku saskaņā ar ĀKK un ES partnerattiecību nolīguma 96. pantu un tika pieņemti atbilstīgi pasākumi, kas precizēti minētā lēmuma pielikumā.
            
         
               (2)
            
            
               Ar Padomes Lēmumu 2012/387/ES (5) Lēmums 2011/492/ES tika pagarināts par 12 mēnešiem – līdz 2013. gada 19. jūlijam.
            
         
               (3)
            
            
               Joprojām tiek pārkāpti ĀKK un ES partnerattiecību nolīguma 9. pantā minētie svarīgākie elementi, un pašreizējie apstākļi Gvinejā-Bisavā nenodrošina cilvēktiesību, demokrātijas principu un tiesiskuma ievērošanu.
            
         
               (4)
            
            
               Tādēļ būtu jāgroza Lēmums 2011/492/ES, lai vēl pagarinātu atbilstīgo pasākumu piemērošanas laikposmu,
            
         IR PIEŅĒMUSI ŠO LĒMUMU.
   1. pants
   Ar šo Lēmuma 2011/492/ES 3. pantu aizstāj ar šādu:
   
      “3. pants
      Šis lēmums stājas spēkā tā pieņemšanas dienā.
      Tā termiņš beidzas 2014. gada 19. jūlijā.
      To regulāri pārskata vismaz reizi sešos mēnešos, vēlams, pamatojoties uz Eiropas Ārējās darbības dienesta un Komisijas īstenotajām uzraudzības misijām.”
   
   2. pants
   Šā lēmuma pielikumā pievienoto vēstuli nosūta Gvinejas-Bisavas iestādēm.
   3. pants
   Šis lēmums stājas spēkā tā pieņemšanas dienā.
   
      Briselē, 2013. gada 15. jūlijā
      
         
            Padomes vārdā –
         
            priekšsēdētājs
         
         V. JUKNA
      
   
   
      (1)  OV L 317, 15.12.2000., 3. lpp.
   
      (2)  OV L 287, 4.11.2010., 3. lpp.
   
      (3)  OV L 317, 15.12.2000., 376. lpp.
   
      (4)  Padomes Lēmums 2011/492/ES (2011. gada 18. jūlijs) par apspriežu procedūras pabeigšanu ar Gvinejas-Bisavas Republiku saskaņā ar 96. pantu Partnerattiecību nolīgumā starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (OV L 203, 6.8.2011., 2. lpp.).
   
      (5)  OV L 387, 17.7.2012., 1. lpp.
   
      PIELIKUMS
      Godātie kungi!
      Pēc apspriedēm, kas notika Briselē 2011. gada 29. martā saskaņā ar ĀKK un ES partnerattiecību nolīguma 96. pantu, Eiropas Savienība 2011. gada 18. jūlijā ar Padomes Lēmumu 2011/492/ES nolēma pieņemt atbilstīgus pasākumus, tostarp savstarpējo saistību shēmu ES sadarbības pakāpeniskai atsākšanai.
      Ar Padomes 2012. gada 16. jūlija Lēmumu 2012/387/ES Padomes Lēmums 2011/492/ES tika pagarināts par vienu gadu – līdz 2013. gada 19. jūlijam.
      Divpadsmit mēnešus pēc minētā termiņa pagarinājuma Eiropas Savienība uzskata, ka nav sasniegts nekāds būtisks progress, un tādējādi ir nolēmusi vēl pagarināt Lēmuma 2011/492/ES piemērošanas laikposmu līdz 2014. gada 19. jūlijam.
      Eiropas Savienība vēlas vēlreiz uzsvērt nozīmi, ko tā piešķir turpmākai sadarbībai ar Gvineju-Bisavu, un apliecināt vēlmi turpināt dialogu un tuvākajā laikā panākt pilnas sadarbības atsākšanos.
      Ar cieņu
      
         
            
               Padomes vārdā –
            
               priekšsēdētāja
            
            C. ASHTON
         
         
            
               Komisijas vārdā –
            
               komisārs
            
            A. PIEBALGS